Pe continentul european, au existat mai multe pandemii de ciumă, cum ar fi cea din Atena (430 î.Hr.), cea numită "Ciuma lui Iustinian" (541-542), cea numită "Moartea neagră", în secolul XIV, "Marea Ciumă din Londra" din 1665-1666, "Marea Ciumă din 1738" și o "a cincea pandemie", datată 1855. Se știe faptul că "a cincea pandemie" a fost cauzată de "Yersinia pestis", dar afirmația că aceeași bacterie se face vinovată și de "Ciuma lui Iustinian" și de "Moartea Neagră" este astăzi pusă la îndoială de istorici și de medici.